PATVIRTINTA

|  |
| --- |
| Šventosios žuvininkystės regiono vietos veiklos grupės valdybos 2023 m. gegužės mėn. 24 d. posėdžio protokolu Nr. 39. taikomo VPS priemonės ,,**Žvejybos verslo gyvybingumo didinimas, kuriant palankią žvejybos verslui aplinką“** Nr. **BIVP-AKVA-SAVA-2** vietos projektams2 priedas |

**ŠVENTOSIOS ŽVEJYBOS IR AKVAKULTŪROS REGIONO VIETOS PLĖTROS STRATEGIJOS 2016-2023 m. PRIEMONIŲ VIETOS PROJEKTUOSE DIEGIAMŲ INOVACIJŲ VERTINIMO METODIKA**

**I. Šioje metodikoje vartojamos sąvokos**

1.1. **Žvejybos arba jos produktų** **perdirbimo inovacija** – nauja (iki sprendimo skirti paramą Šventosios žvejybos ir akvakultūros regiono vietos plėtros strategijai 2016-2023 m. (toliau – VPS) įgyvendinti Šventosios ŽRVVG teritorijoje patvirtinimo dienos neįgyvendinta) technologija, idėja ar metodas naujiems žvejybos, arba jos produktų perdirbimo procesams, technologijoms, techninėms priemonėms, žaliavoms ir produktams sukurti arba esamiems tobulinti.

1.2. **Žvejybos produkto** **ir (arba) paslaugos inovacija** (toliau – produkto (paslaugos) inovacija)– žvejybos produktas ir (arba) paslauga, turintys naujų savybių ir (arba) naują paskirtį, kurios iš esmės skiriasi nuo anksčiau šios veiklos subjektų sukurtų, gamintų, naudotų produktų ar teiktų paslaugų.

1.3. **Žvejybos arba jos produktų** **perdirbimo organizacinė inovacija** (toliau – organizacinė inovacija)– naujas (iki sprendimo skirti paramą VPS įgyvendinti Šventosios ŽRVVG teritorijoje patvirtinimo dienos neįgyvendinta) ir (arba) patobulintas žvejybos arba jos produktų perdirbimovaldymo metodas ar sistema, kuriais siekiama efektyvinti šią veiklą, diegti naujausias žinias, gerinti produkto ir (arba) paslaugų kokybę, didinti jų konkurencingumą.

1.4. **Žvejybos produktų** **perdirbimo technologijų automatizavimas** (toliau – automatizavimas) – žvejybos produktų perdirbimo įrenginių, atliekančių iki tol visiškai arba iš dalies žmogaus atliktą darbą,  kūrimas ir naudojimas.

1.5. **Žvejybos produktų perdirbimo technologinė  inovacija** (toliau – technologinė inovacija)– naujas (iki sprendimo skirti paramą VPS įgyvendinti Šventosios ŽRVVG teritorijoje patvirtinimo dienos neįgyvendintas) ir (arba) patobulintas žvejybos produktų perdirbimometodas (išskyrus automatizavimą), taikomas naudojant šiuolaikinę įrangą ir naujausius gamybos organizavimo metodus, siekiant gaminti naujus produktus, teikti naujas paslaugas arba esamiems produktams suteikti kokybiškai naujų savybių ir siekiant didinti gamybos efektyvumą ar tobulinti organizavimą, gerinti produktų ir (arba) paslaugų kokybę ir saugą, didinti darbo našumą, mažinti sąnaudas.

1.6. **Aplinkosaugos inovacija** –tai naujas (iki sprendimo skirti paramą VPS įgyvendinti Šventosios ŽRVVG teritorijoje patvirtinimo dienos nenaudojamas) produktas (-ai) ar procesas (-ai), prisidedantys prie aplinkosaugos, darnaus vystymosi bei klimato kaitos pasekmių mažinimo.

1.7. **Socialinė inovacija** – tai naujos (iki sprendimo skirti paramą VPS įgyvendinti Šventosios ŽRVVG teritorijoje patvirtinimo dienos neįgyvendintos idėjos (produktai, paslaugos ir modeliai), kuriais tenkinami įvairaus pobūdžio socialiniai poreikiai, sprendžiamos socialinės ir ekonominės problemos. Socialinių inovacijų siūlomos priemonės remiasi socialiniais santykiais ir naujais šių santykių modeliais.

**II. Vietos projektų inovatyvumo vertinimo kriterijai**

2. Vietos projektų pagal VPS priemones inovatyvumas vertinamas ir pirmenybė teikiama inovatyvios veiklos pareiškėjams, diegiantiems:

2.1. produkto ir (arba) paslaugos inovaciją (-as);

2.2. technologinio proceso inovaciją / modernizavimą (-as);

2.3. organizacinę inovaciją (-as);

2.4. aplinkosaugos inovaciją (-as);

2.5. socialinę inovaciją (-as).

3. Inovatyvumo vertinimo subkriterijai, jų aprašymas, nustatymo būdai ir informacijos šaltiniai pateikiami Metodikos III skyriuje. Projektas pripažįstamas inovatyviu, kai jis atitinka bent vieną inovatyvumo vertinimo kriterijaus subkriterijų, jeigu VPS priemonių įgyvendinimo taisyklėse nenustatyta kitaip.

4. Inovatyvumo įrodymo dokumentus pareiškėjai pateikia Šventosios ŽRVVG kartu su paraiška.

5. Jei pagal nurodytas inovatyvumo vertinimo kriterijų grupes Šventosios ŽRVVG ir /ar Nacionalinei mokėjimo agentūrai prie Žemės ūkio ministerijos kyla abejonių dėl projekto inovatyvumo arba nesutampa vertintojų nuomonės, projekto inovatyvumui vertinti gali būti pasitelkiami nepriklausomi ekspertai.

**III. Inovatyvumo vertinimo kriterijų apibūdinimas**

|  |  |  |  |
| --- | --- | --- | --- |
| Subkriterijai | Požymio aprašymas | Nustatymo būdas | Informacijos šaltiniai |
| 1. PRODUKTO, PASLAUGOS INOVACIJA  |
| Produktų, paslaugų naujumas | Nauji arba su pasikeitusiomis savybėmis produktai, paslaugos | Planuojamų gaminti produktų ar teikti paslaugų savybių palyginimas su egzistuojančiais analogais Šventosios ŽRVVG teritorijoje Patobulinto produkto sudėtis turi skirtis bent 5 proc., lyginant su iki šiol gamintu produktu. | Paraiškoje ir (arba) verslo plane ir (arba) kartu su paraiška pateiktuose dokumentuose nurodyta informacija apie Šventosios ŽRVVG teritorijoje egzistuojančius analogus, nurodant informacijos šaltinį) |
| 2. TECHNOLOGINIO PROCESO INOVACIJA / MODERNIZAVIMAS |
| Naujų gamybos technologinių procesų taikymas | Diegiamos technologijos kokybiškai gerina gaminamų produktų ar teikiamų paslaugų savybes ir (arba) didina darbo našumą | Produkto ar paslaugų kokybinių savybių ir (arba) kiekybinių savybių (darbo našumo didinimo atveju) palyginimas (prieš ir po technologijos įdiegimo) | Paraiškoje pateikta informacija dėl darbo našumo padidinimo ir (arba) dėl produkto ar paslaugų kokybinių savybių pasikeitimo (palyginti savybes prieš technologijos įdiegimą ir po jo) |
| 3. ORGANIZACINĖ INOVACIJA |
| Gamybos proceso valdymo kokybės gerinimas (ISO ar kt. standartų ir metodų diegimas) | Diegiami valdymo metodai ir valdymo sistemos: kokybės vadybos, aplinkos apsaugos vadybos, RVASVT sistemos, naujų unikalių marketingo sprendimų panaudojimas ar pan. | Ūkio subjekto valdymo sistemos analizė | Paraiškoje ir (arba) verslo plane pateikta informacija, pažymos, sertifikatai ir kt. dokumentai  |
| 4. APLINKOSAUGOS INOVACIJA |
| Žalingo poveikio aplinkai mažinimas  | Diegiamos technologijos mažina žalingą poveikį aplinkai | Planuojamos diegti technologijos palyginimas u įprastai taikomomis | Paraiškoje ir (arba) verslo plane pateikta informacija (pvz., komercinis pasiūlymas) |
| Alternatyvių atsinaujinančių energijos šaltinių naudojimas  | Priemonės gauti energiją iš alternatyvių atsinaujinančių energijos šaltinių (saulės ir vėjo energija, biomasė, biodujos ir kt.) įdiegimas  | Planuojamas įdiegti atsinaujinančios energijos gavimo šaltinis  | Paraiškoje ir (arba) verslo plane ir (arba) kartu su paraiška pateiktuose dokumentuose nurodyta informacija (pvz., komercinis pasiūlymas) |
| 5. SOCIALINĖ INOVACIJA |
| Idėjų (produktai, paslaugos ir modeliai) naujumas | Idėjos (produktai, paslaugos ir modeliai), kuriais tenkinami įvairaus pobūdžio socialiniai poreikiai, sprendžiamos socialinės ir ekonominės problemos | Planuojamų produktų ar teikti paslaugų palyginimas su egzistuojančiais analogais Šventosios ŽRVVG teritorijoje | Paraiškoje ir (arba) kartu su paraiška pateiktuose dokumentuose nurodyta informacija apie Šventosios ŽRVVG teritorijoje (egzistuojančius analogus, nurodant informacijos šaltinį) |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**